Järven hirviö

Maalla, Evi-järven rannalla asui Annukka ja hänen veljensä Kalle. He oleilivat mielellään järven rannalla, uivat ja leikkivät. 
Heidän kotinsa oli pieni, vanha ja ränsistynyt mökki, mutta he viihtyivät siellä hyvin. Annukan ja Kallen vanhemmat olivat hyvin kiireisiä. He viettivät päivänsä pellolla peltotöitä tehden. Evi-järvi oli hyvin pieni ja puhdas. Järven ranta oli hyvin kaunis.

Annukka ja Kalle olivat uimassa järvessä, kun yhtäkkiä he kuulivat jotain omituista ääntä. He nousivat rannalle. Ääni lähestyi ja lähestyi, lapset näkivät vihreän otuksen. Se oli valtava, mutta yhtäkkiä se katosi. Annukka ja Kalle menivät kotiinsa, mutta eivät kertoneet vanhemmilleen näkemästään. 
Seuraavana päivänä he kuulivat jälleen sitä outoa ääntä, tällä kertaa paljon voimakkaampana. Otusta ei  näkynyt nyt ollenkaan. He kävelivät kotiinsa, mutta hämmästyksekseen heidän vanhempansa eivät olleet siellä. He kävelivät pellolle katsomaan olisivatko vanhemmat siellä, mutta he eivät olleet. Kalle sanoi: ”Ainoa vaihtoehto on se, että hirviö on siepannut heidät.” Lapset hätääntyivät, mutta sitten he tajusivat ettei se auttaisi mitään. Annukka ja Kalle menivät kotiinsa ja päättivät odottaa, että vanhemmat palaavat. Ilta kului, tuli pimeää, eivätkä vanhemmat palanneet. Annukka ja Kalle ottivat taskulamppunsa ja lähtivät ulos. Ulkona he kävelivät järven rannalle. He kuulivat jälleen outoa ääntä. Lapset kävelivät äänen suuntaan ja näkivät hirviön. Hirviö oli kyyryssä kiveä vasten, silmät kiinni ja se vapisi. Annukka totesi: ”Se pelkää jotain.” Hirviö avasi silmänsä kun he osoittivat sitä taskulampulla. ”Hirviö pelkää pimeää”, sanoi Kalle. Se näytti jo iloisemmalta nähdessään valon. Annukka keksi, että jos he antaisivat hirviölle taskulamppunsa, hirviön ei tarvitsisi koskaan olla pimeässä. Hirviö oli mielissään tästä. Mutta hirviö sanoi: ”Päästän vanhempanne, jos olette ystäviäni.” Annukka ja Kalle suostuivat ja vanhemmat pääsivät vapaiksi.
Seuraavana päivänä: Lapset olivat uimassa, yhtäkkiä kuului töminää ja aallot suurenivat. Lapset pelästyivät, mutta sitten he näkivät että se oli järven hirviö ja se oli tulossa leikkimään heidän kanssaan. Hirviö leikki heidän kanssaan ja he olivat toisilleen parhaita ystäviä. 

Sini Lehtonen 6.b